ประกาศสำนักงานประกันสังคมเรื่อง หลักเกณฑ์วิธีการและเงื่อนไขการเลือกรับประโยชน์ทดแทนหรือเลือกรับสิทธิบริการสาธารณสุขของคนพิการซึ่งเป็นผู้ประกันตน[๑] โดยที่เป็นการสมควรกำหนดหลักเกณฑ์วิธีการ และเงื่อนไขในการเลือกรับประโยชน์ทดแทนตามกฎหมายว่าด้วยการประกันสังคมหรือการเลือกรับสิทธิบริการสาธารณสุขตามกฎหมายว่าด้วยหลักประกันสุขภาพแห่งชาติของคนพิการซึ่งเป็นผู้ประกันตนอาศัยอำนาจตามความในข้อ ๑แห่งคำสั่งหัวหน้าคณะรักษาความสงบแห่งชาติ ที่ ๕๘/๒๕๕๙ ลงวันที่๑๔ กันยายน ๒๕๕๙ เรื่อง การรับบริการสาธารณสุขของคนพิการ ตามกฎหมายว่าด้วยหลักประกันสุขภาพแห่งชาติและกฎหมายว่าด้วยการประกันสังคมซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ ๔๕/๒๕๖๐ ลงวันที่ ๒๕ตุลาคม ๒๕๖๐ เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ ๕๘/๒๕๕๙เลขาธิการสำนักงานประกันสังคม จึงออกประกาศไว้ ดังต่อไปนี้ข้อ๑ ประกาศฉบับนี้ให้ใช้บังคับตั้งแต่วันที่๒๓ พฤศจิกายน ๒๕๖๐ เป็นต้นไปข้อ๒ ในประกาศนี้การใช้สิทธิเลือกรับประโยชน์ทดแทน หมายถึงเลือกใช้สิทธิสถานพยาบาลในโครงการประกันสังคมการรับสิทธิบริการสาธารณสุข หมายถึง เลือกใช้สิทธิสถานพยาบาลของสำนักงานหลักประกันสุขภาพแห่งชาติข้อ๓ ให้คนพิการซึ่งเป็นผู้ประกันตนแสดงความประสงค์ใช้สิทธิเลือกรับประโยชน์ทดแทนหรือรับสิทธิบริการสาธารณสุขและให้แสดงความประสงค์เลือกใช้สิทธิหรือเปลี่ยนแปลงสิทธิที่เลือกได้เป็นรายปี(๑)คนพิการซึ่งเป็นผู้ประกันตนตามมาตรา ๓๓ มาตรา ๓๙ บุคคลตามมาตรา ๓๘ และมาตรา ๔๑แสดงความประสงค์ใช้สิทธิเลือกรับประโยชน์ทดแทนหรือรับสิทธิบริการสาธารณสุขดังนี้ก)กรณีเลือกใช้สิทธิสถานพยาบาลในโครงการประกันสังคมให้กรอกแบบเลือกสถานพยาบาลในการรับบริการทางการแพทย์ (สปส. ๙-๐๒) ระบุชื่อสถานพยาบาลและยื่นแบบฯ ได้ที่สำนักงานประกันสังคมทุกแห่ง หรือยื่นแบบฯ ทางอิเล็กทรอนิกส์ข)กรณีเลือกใช้สิทธิสถานพยาบาลของสำนักงานหลักประกันสุขภาพแห่งชาติ ให้กรอกแบบเลือกสถานพยาบาลในการรับบริการทางการแพทย์(สปส. ๙-๐๒) ระบุขอรับบริการสาธารณสุขจากสำนักงานหลักประกันสุขภาพแห่งชาติและยื่นแบบฯ ได้ที่สำนักงานประกันสังคมทุกแห่ง หรือยื่นแบบฯ ทางอิเล็กทรอนิกส์(๒)กรณีสำนักงานประกันสังคมรับแบบเลือกสถานพยาบาลในการรับบริการทางการแพทย์ (สปส.๙-๐๒) ระหว่างวันที่ ๑ ถึง ๑๕ ของเดือนใดจะกำหนดสิทธิในการรับบริการทางการแพทย์ เป็นวันที่๑๖ ของเดือนนั้น และหากสำนักงานประกันสังคมรับแบบฯ ระหว่างวันที่ ๑๖ถึงวันทำการสุดท้ายของเดือน จะกำหนดสิทธิในการรับบริการทางการแพทย์เป็นวันที่ ๑ของเดือนถัดไป(๓)หากคนพิการซึ่งเป็นผู้ประกันตน ยังไม่แสดงความประสงค์ใช้สิทธิเลือกรับประโยชน์ทดแทนหรือรับสิทธิบริการสาธารณสุขต่อสำนักงานประกันสังคมผู้ประกันตนจะยังคงใช้สิทธิสถานพยาบาลของสำนักงานหลักประกันสุขภาพแห่งชาติ(๔)การเปลี่ยนแปลงสิทธิกรณีเลือกใช้สิทธิสถานพยาบาลในโครงการประกันสังคมหรือใช้สิทธิสถานพยาบาลของสำนักงานหลักประกันสุขภาพแห่งชาติสามารถแจ้งเปลี่ยนแปลงสิทธิต่อสำนักงานประกันสังคมได้ปีละหนึ่งครั้ง ตั้งแต่วันที่๑ มกราคม ถึงวันที่ ๓๑ มีนาคมของทุกปี(๕)กรณีเลือกใช้สิทธิสถานพยาบาลในโครงการประกันสังคม หากมีเหตุจำเป็น เช่นย้ายที่พักอาศัยย้ายสถานที่ประจำทำงาน หรือพิสูจน์ทราบว่ามีการเลือกสถานพยาบาลให้ผู้ประกันตนโดยผู้ประกันตนนั้นไม่ประสงค์จะไปรับบริการทางการแพทย์ในสถานพยาบาลที่ได้รับสิทธิสามารถเปลี่ยนสถานพยาบาลระหว่างปีได้ ทั้งนี้ กรณีย้ายที่พักอาศัยหรือย้ายสถานที่ประจำทำงานให้แจ้งเปลี่ยนสถานพยาบาลภายในระยะเวลาสามสิบวันนับแต่วันที่ย้ายที่พักอาศัยหรือย้ายสถานที่ประจำทำงานประกาศณ วันที่ ๒๒ พฤศจิกายน พ.ศ. ๒๕๖๐สุรเดช วลีอิทธิกุลเลขาธิการสำนักงานประกันสังคมภวรรณตรี/จัดทำ๒๕ธันวาคม ๒๕๖๐ปุณิกา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๑ ง/หน้า ๑๔/๖ ธันวาคม ๒๕๖๐